HFD ▶	
EKONOMSKI POKAZATELJI U LJEKARNIŠTVU	
		
Vrijednosti ljekarničkog rada/usluge (I. dio)
MATE PORTOLAN 1,2
1Ljekarna Splitsko-dalmatinske županije
2Hrvatsko farmaceutsko društvo

Uvod

U ovom članku prikazat ćemo koja je vrijednost i značenje lje-

karničke usluge za poslovanje i uspješan rad ljekarne i ljekarnika, kao i kronolo- giju vezanu za modele plaćanja ljekarničke naknade u Republici Hrvatskoj od 1990. godine do danas.
Temeljno pitanje opstanka i uspješnog poslovanja ljekarni je pitanje vred- novanja ljekarničkog rada odnosno vrijednosti ljekarničke usluge. Ljekarništvo je danas u Hrvatskoj suočeno s nizom promjena i novim izazovima vezanim za obavljanje ljekarničke djelatnosti i stručne prakse, posebno s ekonomskog aspekta uz problematiku poslovanja ljekarni.
Poslovanje ljekarništva bitno se razlikuje od poslovanja drugih zdravstve- nih djelatnosti i ustanova u Hrvatskoj. Ljekarne su jedine koje svoje prihode iskazuju po načelima profitnog knjigovodstva, a prihod je izvršena i fakturirana usluga neovisno o tome je li naplaćena. Ljekarne većinu svojih prihoda ostvaruju u poslovanju s HZZO-om, a manji dio na tržištu.
Sadašnji uvjeti poslovanja ljekarni u ugovornom odnosu s HZZO-om ne osiguravaju pokriće stvarnih troškova zbog:
◆	nedostatne vrijednosti ljekarničke usluge za izdavanje lijekova na recept koja sada iznosi približno 11−12 %,
◆	na poslovanje utječu cijene lijekova u Hrvatskoj koje se oblikuju bez mogućeg utjecaja ljekarni i koje dugi niz godina imaju trend smanjivanja cijena, posebno generičkih lijekova,
◆	politike HZZO-a vezane za Listu lijekova, te uvođenje posebno skupih lije- kova (PSL) na Listu lijekova koji se izdaju na liječnički recept u ljekarnama na teret HZZO-a,
◆	rokova plaćanja HZZO-a koji su dulji od zakonom utvrđenih 60 dana (tre- nutni je rok plaćanja 110 −120 dana),
◆	neplaćanja usluge za izdavanje ortopedskih pomagala na doznake.
◆	
EKONOMSKI POKAZATELJI U LJEKARNIŠTVU   ◆   Farmaceutski glasnik 81, 1-2/2025

Ljekarne tu razliku u manjku prihoda pokušavaju ostvariti iz drugih izvora i sadržaja poslovanja na tržištu, a na koje sve manje mogu utjecati. Pad kupovne moći stanovništva vezan dijelom za gospodarsku situaciju, posebice nakon uvo- đenja eura, zatim sve nepovoljniji ugovori i uvjeti koje ljekarne ugovaraju s dobavljačima i proizvođačima, predstavljaju najvažnije čimbenike koji utječu na poslovanje ljekarni. Osobito su ugrožene male privatne ljekarne kao i ljekarne smještene u manjim i ruralnim sredinama koje opskrbljuju mali broj pacijenata i korisnika pa niti prihodima ostvarenim iz ručne prodaje ne mogu pokriti troš- kove poslovanja. Zatvaranje ljekarni u manjim sredinama ugrozilo bi dostupnost lijekova i kvalitetu pružene ljekarničke skrbi stanovništvu.
Stoga je vrijednost ljekarničke usluge, vezane uz izdavanje lijekova na recept, uvijek aktualna tema u ljekarništvu, ali i u cjelokupnom sustavu zdravstva. Sa stanovišta HZZO-a iznos usluge je dovoljno visok, jer se promatra isključivo kroz aktivnosti ljekarnika prilikom izdavanja lijeka i obrade recepta, koje su se uvođenjem elektroničkog recepta i većeg stupnja digitalizacije tog procesa obračuna po opsegu smanjile. Prema HZZO-u iznos usluge je i previsok jer je vrijednost usluge izdavanja kod nekih jeftinijih lijekova veća od nabavne cijene lijeka.
S druge strane, ljekarnici smatraju da je vrijednost ljekarničke usluge pre- niska. Izdavanju lijeka prethodi čitav niz radnji ljekarnika i farmaceutskog teh- ničara, koje uključuju naručivanje, preuzimanje i skladištenje lijekova, posebne uvjete čuvanja lijekova u hladnom lancu, nepovoljne uvjete nabave posebno skupih lijekova za koje ljekarna ostvaruje minimalnu naknadu (iznos od 0,01 % u odnosu na nabavnu cijenu). Navedene se aktivnosti i uvjeti poslovanja od HZZO-a zanemaruju i ne vrednuju, a neophodne su radnje koje prethode izda- vanju lijeka.
Osim toga, ljekarnička usluga nije samo opskrba lijekovima i medicinskim proizvodima već doprinos i utjecaj ljekarnika na terapiju lijekovima, koji u suradnji s liječnicima i ostalim zdravstvenim stručnjacima pridonose ostvariva- nju željenog ishoda, stvarnoj djelotvornosti i sigurnosti terapije.
U načinu plaćanja ljekarničke usluge u Europi koriste se različiti modeli − plaćanje sustavom marže koja može biti promjenjiva ili nepromjenjiva, plaćanje fiksnim iznosom usluge, te mješoviti model odnosno kombinacija marže i fik- snog iznosa usluge.
Ljekarnici su najčešće plaćeni isključivo za opskrbu lijekovima, a vrlo rijetko i za stručnu ljekarničku uslugu, koja bi se trebala promatrati ne kao dodatni trošak vezan uz izdavanje lijeka, nego kao investicija u zdravstvo koja pridonosi poboljšanju rezultata terapije, većoj sigurnosti bolesnika i dugoročno štedi zdravstveni novac.

EKONOMSKI POKAZATELJI U LJEKARNIŠTVU   ◆   Farmaceutski glasnik 81, 1-2/2025

HRVATSKI MODEL PLAĆANJA LJEKARNIČKE USLUGE
U samostalnoj Republici Hrvatskoj 1990. godine Fond zdrav- stvenog osiguranja utvrdio je za sve ljekarne u Hrvatskoj najveći iznos marže kao naknade za izdane lijekove u iznosu od 35 %. Prosječni iznos marže koju su ljekarne 1991. obračunale Fondu za lijekove izdate na recept iznosio je 26 %, 1992. godine prosječna marža bila je 22 %, a 1993. iznosila je 14,5 %.
Fond zdravstvenog osiguranja uveo je 1994. za sve djelatnosti u zdravstvu novi model plaćanja zdravstvenih usluga. Primjenjuje se Popis dijagnostičkih i terapijskih postupaka u zdravstvenim djelatnostima – vremenski i kadrovski normativi kao jedinstveni model, za planiranje, prikazivanje i obračunavanje zdravstvenih postupaka u svim zdravstvenim ustanovama i djelatnostima u zdravstvu, poznati pod nazivom „Plava knjiga“ (u daljnjem tekstu koristit ćemo naziv Popis postupaka – Ljekarnički postupci).
Kao sastavni dio modela „Plave knjige“ za ljekarništvo se uspostavljaju Ljekarnički postupci, za obračun ljekarničke naknade za izdavanje gotovih, te izradu i izdavanje magistralnih pripravaka na teret HZZO-a. Uspostavljen je sustav usluga kao etički model obračuna ljekarničke naknade, u odnosu na maržni sustav smatran trgovačkim modelom.
Ljekarnički rad se vrednuje prema vremenskim i kadrovskim normativima i bod sustavu, a kao polazna osnova korišten je ljekarnički model uspostavljen 1979. godine u Sloveniji gdje se i danas primjenjuje. Prijelazom na novi model drastično je smanjena vrijednost ljekarničke naknade na prosječnih 5,1 %, ostvarene 1994. godine. HZZO nije prihvatio zahtjeve ljekarništva i utvrđivanje posebne vrijednosti boda za ljekarničku djelatnost, ali je zbog male ljekarničke naknade pristao izmijeniti vremenske normative za usluge izdavanja lijekova na recept i uslugu obrade recepta, te uvesti nove usluge kao što su unos podataka na magnetni medij i uslugu obračuna računa dopunskog osiguranja. U razdoblju do 2014. godine vrijednost ljekarničke naknade preračunato na sustav marži dosegla je vrijednost od prosječno 10 % što je još uvijek nedostatno za pozitivno poslovanje ljekarni iz obavljanja osnovne djelatnosti.
U Nacionalnoj strategiji zdravstva 2012. – 2020. u glavi 7. „Strateški razvojni pravci, prioriteti i mjere“ utvrđeno je kao prioritet uvesti u zdravstveni sustav ugovaranje i plaćanje prema kvaliteti, gdje je ugovaranje zdravstvene zaštite potrebno utemeljiti na mjerljivim pokazateljima učinkovitosti i kvalitete, za što je potrebno uspostaviti zakonski okvir i model plaćanja kojim bi se nagrađivao kvalitetan rad.

EKONOMSKI POKAZATELJI U LJEKARNIŠTVU   ◆   Farmaceutski glasnik 81, 1-2/2025

Tijekom 2013. godine HZZO je započeo s uvođenjem novog modela obra- čuna zdravstvene usluge prema Dijagnostičkim terapijskim postupcima (DTP) u primarnu zdravstvenu zaštitu.
Za ljekarničku djelatnost uvođenje novog modela ugovaranja podrazumi- jevalo je smanjivanje financijske ovisnosti poslovanja ljekarni o izvanrednim prihodima, te omogućiti uvođenje novih usluga, kao i kvalitetnije vrednovanje postojećih ljekarničkih usluga. Hrvatska ljekarnička komora (HLJK) je krajem 2013. i tijekom 2014. započela intenzivne pregovore s HZZO-om oko uvođenja
„Novog modela ugovaranja za ljekarničku djelatnost“ da bi se napustio sustav “Plave knjige“ i uskladio ljekarnički sustav s ostalim zdravstvenim djelatnostima, prema kojem bi se uspostavio:
1.	novi model za obračun ljekarničke usluge prema DTP-u po uzoru na DTP klasifikaciju koja se primjenjuje u primarnoj zdravstvenoj zaštiti. Za svaki DTP trebalo je utvrditi šifru DTP-a, naziv postupka, oznaku P/K (preventivni ili kurativni), koeficijent i cijenu prema utvrđenoj vrijednosti za koeficijent 1.
2.	DTP bazične razine (I) koji uključuje najosnovnije postupke ljekarnika – njima se prati svakodnevni rad ljekarni kojima se ljekarnama osigurava osnovna razina plaćanja. Tom razinom treba osigurati ljekarnama prihode koji će pokriti osnovne troškove poslovanja vezane uz nabavu, skladištenje lijekova, materijalne troškove ljekarni, plaće ugovorenih timova. DTP se obračunava za svaku izdanu kutiju lijeka.
3.	Više razina DTP-ova od bazične do napredne (II, III i IV) koji bi uključivali usluge i postupke koji zahtijevaju posebnu opremu, znanja, vještine te školo- vanje i edukaciju uz obveznu certifikaciju.
4.	Stimulativni dio prihoda ljekarne koji bi se plaćao kroz praćenje pokazatelja učinkovitosti (key performance indicators – KPI) i pokazatelje kvalitete (quality indicators – QI), kao prvi dio stimulativnog dijela. Drugi dio stimulativnog dijela prihoda ljekarni uključivao bi posebnu akreditaciju i certifikaciju ljekarni.
5.	Utvrđivanje standarda godišnjeg broja recepata koji prosječno izdaje jedan ljekarnički tim.
Radna grupa za ekonomska pitanja HLJK detaljno je analizirala podatke koje je dostavio HZZO s pokazateljima poslovanja ljekarni za 2011., 2012., 2013. i 2014. godinu, te podatke o materijalnim troškovima koje je Komora prikupila od ljekarni da bi izradila konačni prijedlog „Novog modela ugovaranja za ljekarničku djelatnost“.
U tablici 1. prikazane su ljekarničke usluge ostvarene u 2014. godini i izra- čun prosječnih vrijednosti koje su polazna osnova za utvrđivanje DTP-ova.

EKONOMSKI POKAZATELJI U LJEKARNIŠTVU   ◆   Farmaceutski glasnik 81, 1-2/2025

Tablica 1. ▶ Ostvarene ljekarničke usluge u 2014. i izračun prosječnih vrijednosti usluga

	Razdoblje	2014.	Prosječna vrijednost
€	
Šifra	Opis postupka	Broj postupaka	Iznos €		
70010	Izdavanje lijeka za uručenje lijeka	74.089.875	27.926.933		
71010	Obrada recepata i potvrda o potrebi pomagala	56.115.092	15.342.381		

71011	Obrada recepata za lijekove koji podliježu Zakonu o opojnim drogama i potvrda o potrebi pomagala	
888.456	
410.356		
				0,88	
71015	Upis podataka obrade recepta na magnetski medij i/ili obrada e-Recepta	56.115.056	6.330.597		

71016	Upis podataka obrade recepata koji podliježu Zakonu o opojnim drogama na magnetski medij i/ili obrada e-Recepta	
888.449	
201.639		
72050	Otapanja antibiotičkih pripravaka za oralnu upotrebu	592.677	464.105	0,78	
72090	Podjela prašaka u kapsule od škroba	615.399	35.121	0,06	
72100	Razvrstavanje lijekova i zdravstvenih pomagala iz originalnog omota (1 kom)	10.460.885	97.188	0,01	

91403	Obavijest i obrada osobnog računa u vezi s liječenjem zbog ozljede na radu i profesionalne bolesti	
3.092	
8.753	
2,83	

91404	Obavijest i obrada osobnog računa u vezi s liječenjem zbog prometne nesreće i ozljede prouzročene
nanošenjem tjelesne ozljede od druge osobe	

1.197	

3.389	

2,83	
	Ukupno usluga	199.770.178	50.820.462		
Prosječan broj originalnih kutija lijeka po receptu	1,30		
* izvor podataka HZZO 2015. godine

Prosječna vrijednost usluge ostvarene po receptu za izdavanje lijekova iznosila je 6,64 kn ili 0,88 €, te je prosječno po jednom receptu izdano 1,30 pakiranja originalnog lijeka. Predstavnici HLJK i Udruge poslodavaca u zdravstvu (HUP) predložili su HZZO-u dva nova ljekarnička postupka:
LJ102 – Izdavanje ortopedskog pomagala na potvrdu (po stavci potvrde)
LJ106 – Izrada gotovih tekućih pripravaka za oralnu primjenu iz gotovih tableta i kapsula u otapalima Ora-Sweet, Ora-Plus, Ora-Blend (100 ml).
Prijedlog Popisa postupaka I. razine – Ljekarnička djelatnost s dva nova postupka i vrijednostima koeficijenata prikazan je u tablici 2.:

Tablica 2. ▶ Prijedlog postupaka I. razine

Šifra	DTP − LJEKARNIČKI POSTUPAK

Ostvareno u 2014.

Prijedlog HLJK / HUP-Udruga ljek.

Stara	Nova	1. RAZINA	Iznos €	Koeficijent	Iznos €	2014.	koef. € NN
139/15	
70010
71010
71011	LJ100 /	Izdavanje lijeka, medicinskih i drugih proizvoda (po receptu)	

0,88	

0,2148	

1,48	

68,18%	

0,88	
71015
71016	Izdavanje lijeka koji sadrži opojne droge i psihotropne tvari propisanog na poseban recept (po receptu)						
LJ102	Izdavanje ortopedskog pomagala na potvrdu − po stavci potvrde	0,00	0,2148	1,48		0,00	
72050	LJ103	»Ex tempore« izrada antibiotičkih pripravaka za oralnu uporabu	0,78	0,1908	1,32	68,57%	1,32	
72090	LJ104	Podjela prašaka u papirnate zamotke, želatinske i ostale kapsule (1 kom)	0,06	0,0139	0,1	75,22%	0,1	
72100	LJ105	Razvrstavanje lijekova, ortopedskih pomagala i ostalih proizvoda iz originalnih omota (1 kom)	0,01	0,0023	0,02	115,27%	0,02	
	Izrada gotovih tekućih pripravaka za oralnu primjenu						
LJ106	iz gotovih tableta i kapsula u suspendirajućem i/
ili sirupastom vehikulumu ispitane stabilnosti i	0	1,5715	10,85		10,21	
	kompatibilnosti (100 ml)						
91403	LJ107	Obavijest i obrada osobnog računa u vezi s liječenjem
zbog ozljede na radu i profesionalne bolesti	2,83	0,6899	4,76	68,14%	4,76	

91404	LJ108	Obavijest i obrada osobnog računa u svezi s liječenjem zbog prometne nesreće i ozljede prouzročene nanošenjem	
2,83	
0,6899	
4,76	
68,14%	
4,76	

Prijedlog / Ostvareno

Nova vrijednost

EKONOMSKI POKAZATELJI U LJEKARNIŠTVU   ◆   Farmaceutski glasnik 81, 1-2/2025

40

LJ101

tjelesne ozljede od druge osobe

EKONOMSKI POKAZATELJI U LJEKARNIŠTVU   ◆   Farmaceutski glasnik 81, 1-2/2025

HLJK i HUP predložili su uvećanje vrijednosti novih DTP – Ljekarničkih postupaka za približno 68 %.
Sredinom srpnja 2015. Komora je HZZO-u predala dopunjeni prijedlog novog modela prihodovanja za ljekarne s novim izračunom za vrijednost ljekar- ničkih usluga I. razine koju HZZO zbog financijske situacije nije u potpunosti prihvatio, jer bi to značilo povećanje rashoda HZZO-a za ljekarništvo za dodat- nih približno 250 milijuna kuna.
HZZO je kao polaznu vrijednost za novi model prihodovanja utvrdio vri- jednost usluge izdavanja lijeka po receptu u iznosu koji odgovara prosječnoj vrijednosti usluge izdavanja lijekova u ljekarništvu ostvarene u 2014. godini.
Za ljekarnički postupak LJ100/LJ101– Izdavanje lijeka po receptu, prihva- ćena je prosječna vrijednost ostvarena u 2014. godini u iznosu od 6,64 kn ili 0,88 €. HZZO nije prihvatio prijedlog za uvođenje ljekarničkog postupka LJ102 za izdavanje ortopedskih pomagala na potvrdu, ali je prihvatio novi ljekarnički postupak LJ106 za izrada tekućih pripravaka za oralnu primjenu iz gotovih tableta i koeficijent 1,4802.
PRIJELAZ NA NOVI MODEL UGOVARANJA I ODLUKA O OSNOVAMA ZA SKLAPANJE UGOVORA S HZZO
U Odluci o osnovama za sklapanje ugovora o provođenju zdrav- stvene zaštite iz obveznog zdravstvenog osiguranja NN 139/2015 i ispravku NN 141/2015 (u daljnjem tekstu Odluka) HZZO je stavio van snage obračun cijene usluge za izdavanje lijekova na recept u skladu s Popisom postupaka – Ljekar- nički postupci („Plava knjiga“), i utvrđene vrijednosti boda za ljekarništvo, te se od 1. veljače 2016. primjenjuje u obračunu cijene usluge izdavanja lijekova na recept novi model DTP – Ljekarnička djelatnost – Popis postupaka I. razine (u daljnjem tekstu DTP – Ljekarnički postupci), s utvrđenim koeficijentima za svaki postupak te utvrđenom osnovnom vrijednošću s kojom se množe koefici- jenti u iznosu od 52,00 kn. Popis postupaka I. razine i ove vrijednosti uređene su člankom 91. Odluke i prikazani su u tablici 3:
Vlada RH je od 2017. godine svojim odlukama mijenjala osnovicu za obra- čun plaća u javnim službama, zatim je donesena nova Uredbe o nazivima radnih mjesta, uvjetima za raspored i koeficijentima za obračun plaće u javnim službama i zdravstvu, te je zakonskim izmjenama utjecala na poslovanje, porezne obveze i prava radnika u RH. Temeljem svih ovih izmjena, Upravno vijeće HZZO-a je donosilo izmjene kojima su se mijenjale cijene po kojima ugovorne zdravstvene ustanove/ugovorni privatni zdravstveni radnici ispostavljaju račune za ugovorenu i pruženu zdravstvenu zaštitu iz obveznoga zdravstvenog osiguranja.

EKONOMSKI POKAZATELJI U LJEKARNIŠTVU   ◆   Farmaceutski glasnik 81, 1-2/2025

Tablica 3. ▶ Ljekarnička djelatnost – Popis postupaka I. razine

Šifra postupka	Naziv postupka	Koeficijent	Iznos kn	
LJ100	Izdavanje lijeka, medicinskih i drugih proizvoda (po receptu)	0,1277	6,64	
LJ101	Izdavanje lijeka koji sadrži opojne droge i psihotropne tvari propisanog na poseban recept (po receptu)	0,1277	6,64	
LJ102	»Ex tempore« izrada antibiotičkih pripravaka za oralnu uporabu	0,1908	9,92	
LJ103	Podjela prašaka u papirnate zamotke, želatinske i ostale kapsule (1 kom)	0,0139	0,72	
LJ104	Razvrstavanje medicinskih i drugih proizvoda s Listi lijekova Zavoda iz originalnih omota (1 kom)	0,0023	0,12	

LJ105	Izrada gotovih tekućih pripravaka za oralnu primjenu iz gotovih tableta i kapsula u suspendirajućem i/
ili sirupastom vehikulumu ispitane stabilnosti i kompatibilnosti (100 ml)	
1,4802	
76,97	
LJ106	Obavijest i obrada osobnog računa u svezi s liječenjem zbog ozljede na radu i profesionalne bolesti	0,6899	35,87	

LJ107	Obavijest i obrada osobnog računa u svezi s liječenjem zbog prometne nesreće i ozljede prouzročene nanošenjem tjelesne ozljede od druge osobe	
0,6899	
35,87	

Za ljekarničku djelatnost ove izmjene su se odnosile na promjene osnovne vrijednosti koeficijenta ili izmjenu koeficijenta za svaki ljekarnički postupak. U tablici 4. prikazane su početna vrijednost kod uvođenja DTP –Ljekarnički postupci i posljednje dvije promjene ovih vrijednosti za ljekarničku djelatnost. 
Promjene vrijednosti objavljene su u sljedećim Narodnim novinama: 
       56/2017, 22/2020, 12/2021, 63/2022, 133/2022, 37/2023, 58/2023, 134/2023,       
       25/2024, 51/2024 i 118/2024.
Ove promjene vrijednosti DTP – Ljekarničkih postupaka isključivo su posljedica pregovara i dogovora Vlade RH i sindikata radnika u zdravstvu ili same Odluke Vlade RH, kojima su se mijenjale cijene zdravstvenih usluga zdravstvenih djelatnika.
U razdoblju od 1. veljače 2016. kada je uveden DTP – Ljekarnički postupak do danas vrijednost ljekarničke usluge povećana je za 60,43 %, a istovremeno je vrijednost dežurstva za ljekarnički tim povećana za 122,52 %. Stoga možemo zaključiti da HZZO ne koristi iste kalkulativne elemente u načinu izračuna usluge izdavanja lijekova na recept i vrijednost tima u dežurstvu za ljekarničku djelatnosti. Primjenom istih kalkulativnih elemenata odnosno cijene rada za magistra farmacije i farmaceutskog tehničara vrijednost ljekarničke usluge za izdavanje lijeka na recept bi trebala iznositi 1,96 € (0,88 € * 122,52 %).
42

Tablica 4. ▶ Promjene vrijednost DTP − Ljekarnički postupci

Osnovna vrijednost koeficijenta €	Objava

NN 56 / 2017	NN 51 / 2024	NN 118 / 2024
Povećanje iznosa

u NN

.6.90 € 
               (52,00 kn) 	7,70 €	8,.00 €

2017 / 2024

postupka

Naziv postupka	Šifra

Koeficijent    Iznos

Koeficijent    Iznos

Koeficijent    Iznos	%

€

€

€

proizvoda (po receptu)

Izdavanje lijeka, medicinskih i drugih	LJ100	0,1277	0,88	0,1747	1,35	0,1767	1,41	60,43% Izdavanje lijeka koji sadrži opojne droge i

psihotropne tvari propisanog na poseban
recept (po receptu)
»Ex tempore« izrada antibiotičkih pripravaka

LJ101	0,1277	0,88	0,1747	1,35	0,1767	1,41	60,43%

za oralnu uporabu	LJ102	0,1908	1,32	0,2611	2,01	0,2640	2,11	60,42%

želatinske i ostale kapsule (1 kom)

Podjela prašaka u papirnate zamotke,	LJ103	0,0139	0,10	0,0190	0,15	0,0193	0,15	60,98% Razvrstavanje medicinskih i drugih proizvoda

s Listi lijekova Zavoda iz originalnih omota (1 kom)
Izrada gotovih tekućih pripravaka za oralnu primjenu iz gotovih tableta i kapsula u suspendirajućem i/ili sirupastom vehikulumu ispitane stabilnosti i kompatibilnosti (100 ml)
Obavijest i obrada osobnog računa u vezi s liječenjem zbog ozljede na radu i profesionalne bolesti
Obavijest i obrada osobnog računa u svezi s liječenjem zbog prometne nesreće i ozljede prouzročene nanošenjem tjelesne ozljede od druge osobe

LJ104	0,0023	0,02	0,0032	0,02	0,0032	0,03	61,31%

LJ105	1,4802	10,21	2,0258	15,60	2,0482	16,39	60,43%

LJ106	0,6899	4,76	0,9442	7,27	0,9546	7,64	60,43%

LJ107	0,6899	4,76	0,9442	7,27	0,9546	7,64	60,43%

EKONOMSKI POKAZATELJI U LJEKARNIŠTVU   ◆   Farmaceutski glasnik 81, 1-2/2025

43

DEŽURSTVO U LJEKARNIŠTVU	65.705,00	140.448,00	146.208,00	122,52%

EKONOMSKI POKAZATELJI U LJEKARNIŠTVU   ◆   Farmaceutski glasnik 81, 1-2/2025

Zaključak
Unaprjeđenje sustava financiranja jedan je od osnovnih predu- vjeta povećanja efikasnosti rada i racionalnijeg poslovanja. S tim ciljem je pokrenut postupak unaprjeđenja sustava financiranja ljekarničke djelatnosti i to na način da se „stari“ sustav financiranja koji se temelji na „Plavoj knjizi“, zamjeni sustavom financiranja putem DTP-a. HZZO je prihvatio primjenu DTP-ova I. razine, dok su prijedlozi Komore vezano za uspostavu DTP-ova II., III. i IV. razine ostavljeni za nastavak pregovora. Posebna povjerenstva uspostavljena odlukom predsjednika Komore nastavila su rad na pripremi protokola za unapređenje ljekarničke prakse u okviru razvijanja i uvođenja dodatnih ljekarničkih usluga.
Istovremeno s promjenama političke vlasti na razini Ministarstva zdravstva i HZZO-a, te izborom novog vodstva Komore zaustavljene su sve aktivnosti na razvoju i uvođenju dodatnih ljekarničkih usluga u zdravstvu.
Veliko nezadovoljstvo u ljekarništvu s uvjetima rada i poslovanja ljekarni predstavljaju novi poticaj za pokretanje aktivnosti i pregovara s HZZO-om o prikladnoj cijeni ljekarničke usluge koja treba omogućiti ljekarni pokrivanje svih troškova vezanih uz poslovanje u obavljanju ljekarničke djelatnosti koja je ugovorena s HZZO-om.
Ovaj članak je uvod u ovu ekonomsku problematiku ljekarništva, a slijede novi članci u kojima ćemo prikazati najnovije okvirne izračune rada ljekarnič- kih djelatnika i vrijednost ljekarničke usluge kao podlogu za nastavak pregovora s HZZO-om i kao temeljni preduvjet za unapređenje ljekarničke prakse.

44